**Ministru kabineta noteikumu projekta „Grozījumi Ministru kabineta 2020. gada 9. jūnija noteikumos Nr. 360 „Epidemioloģiskās drošības pasākumi Covid-19 infekcijas izplatības ierobežošanai”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts paredz laikā, kamēr 14 dienu kumulatīvais Covid-19 gadījumu skaits uz 100 000 iedzīvotāju nepārsniedz 120:1. precizēt nodrošināmo ūdens virsmas platību peldētapmācības programmu īstenošanai;
2. paplašināt ārtelpu sporta sacensību organizatoru loku, atceļot ierobežojumu ārtelpu sporta sacensības organizēt tikai Sporta likumā noteiktā kārtībā atzītajām sporta federācijām vai to juridiskiem biedriem;
3. atcelt noteikto vecuma ierobežojumu jeb aizliegumu ārtelpu sporta sacensībās piedalīties sportistiem, kas jaunāki par septiņiem gadiem, bet nemainot pārējās epidemioloģiskās drošības prasības.
 |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Epidemioloģiskās drošības likuma 3. panta otrā daļa un Covid-19 infekcijas izplatības pārvaldības likuma 4. panta pirmās daļas 11. punkts.
2. Izglītības un zinātnes ministrijas iniciatīva.
3. Nepieciešamība precizēt nodrošināmo ūdens virsmas platību peldētapmācības programmu īstenošanai, ņemot vērā šīs programmas specifiku;
4. Nepieciešamība paplašināt ārtelpu sporta sacensību organizatoru loku (atceļot ierobežojumu ārtelpu sporta sacensības organizēt tikai Sporta likumā noteiktā kārtībā atzītajām sporta federācijām vai to juridiskiem biedriem);
5. Nepieciešamība atcelt noteikto vecuma ierobežojumu jeb aizliegumu ārtelpu sporta sacensībās piedalīties sportistiem, kas jaunāki par septiņiem gadiem, nemainot pārējās epidemioloģiskās drošības prasības.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2020. gada 9. jūnija noteikumu Nr. 360 „Epidemioloģiskās drošības pasākumi Covid-19 infekcijas izplatības ierobežošanai” (turpmāk – Noteikumi Nr.360) 14.6 apakšpunkts paredz regulējumu situācijā, ja 14 dienu kumulatīvais Covid-19 gadījumu skaits uz 100 000 iedzīvotāju ir mazāks par 100, līdz brīdim, kamēr tas nepārsniedz 120. Viens no noteiktajiem epidemioloģiskās drošības prasību atvieglojumiem ir Noteikumu Nr. 360 14.62. apakšpunktā noteiktās prasības dalībai sporta treniņos (nodarbībās) iekštelpās, tai skaitā prasība vienai personai nodrošināt ne mazāk kā 15 m2 no pieejamās platības, šo prasību attiecinot arī uz publiskas lietošanas peldbaseiniem. Izvērtējot minētās normas ieviešanas praksi, konstatēts, ka bērnu peldētapmācības programmās minētā prasība būtiski apgrūtina šo programmu īstenošanu, jo bērnu peldētapmācības baseini ir būtiski mazāki par standarta publiskas lietošanas peldbaseinu (kas ir 25 vai 50 metru garumā ar četriem, sešiem vai astoņiem peldēšanas celiņiem), kurā norisinās sporta treniņi (nodarbības) peldēšanā, turklāt prasība par 15 m2 nodrošināšanu ir pamatprasība neatkarīgi no kumulatīvā Covid-19 gadījumu skaita (jo to paredz Noteikumu Nr. 360 32.11 2. apakšpunkts). Vidējā peldētapmācības peldbaseina ūdens virsmas platība ir 40 m2 (4 metri \* 10 metri vai 5 metri \* 8 metri), kā rezultātā pie patreizējā regulējuma vienā nodarbībā var piedalīties līdz trīs audzēkņiem. Ievērojot minēto, konsultējoties ar biedrību „Latvijas Peldēšanas federācija” un bērnu peldētapmācības programmu īstenotājiem, kā arī, lai veicinātu bērnu peldētapmācības programmu pieejamību, Izglītības un zinātnes ministrija (turpmāk – IZM) ierosina precizēt nodrošināmo ūdens virsmas platību peldētapmācības programmu īstenošanai laikā, kamēr 14 dienu kumulatīvais Covid-19 gadījumu skaits uz 100 000 iedzīvotāju nepārsniedz 120, nosakot, ka peldētapmācības peldbaseinos vienam peldētapmācības programmas audzēknim ir jānodrošina ne mazāk kā 6 m2 no ūdens virsmas platības. Tādejādi vienā peldētapmācības nodarbībā 40 m2 peldētapmācības peldbaseinā varēs piedalīties līdz septiņiem audzēkņiem (apaļojot matemātisko aprēķinu līdz veselam skaitlim). Atzīmējams, ka pārējos publiskas lietošanas peldbaseinos, kas nav peldētapmācības peldbaseini, t.sk. 25 metru un 50 metru peldbaseinos, prasība par vienai personai nodrošināmo ūdens virsmas platību (15 m2) paliek nemainīga. Saskaņā ar Noteikumu Nr. 360 32.717.3. apakšpunktu ir atļautas Sporta likumā noteiktā kārtībā atzīto sporta federāciju vai to juridisko biedru organizētās sporta sacensības ārtelpās, ja tiek ievērotas tālākos apakšpunktos uzskaitītās epidemioloģiskās drošības prasības (sacensību organizēšanas un norises nosacījumi). Atzīmējams, ka minētais sporta sacensību organizatoru loks šobrīd ir noteikts būtiski šaurāks nekā to paredz Sporta likuma 15. panta pirmā daļa (saskaņā ar kuru organizators var būt juridiskā persona, rīcībspējīga fiziskā persona, kā arī valsts vai pašvaldību iestādes). Izvērtējot līdzšinējo sporta sacensību organizēšanas praksi, ņemot vērā, ka kopš minētā ierobežojuma noteikšanas ir pagājis jau viens mēnesis, kā arī, ņemot vērā faktu, ka epidemioloģiski drošu sporta sacensību organizēšana ir atkarīga no sporta sacensību organizatora spējas ievērot noteiktās epidemioloģiskās drošības prasības (sacensību organizēšanas un norises nosacījumus) nevis no organizatora juridiskā statusa, IZM ieskatā laikā, kamēr 14 dienu kumulatīvais Covid-19 gadījumu skaits uz 100 000 iedzīvotāju nepārsniedz 120, ir pamats paplašināt ārtelpu sporta sacensību organizatoru loku, attiecīgi atceļot ierobežojumu ārtelpu sporta sacensības organizēt tikai Sporta likumā noteiktā kārtībā atzītajām sporta federācijām vai to juridiskiem biedriem. Noteikumu Nr. 360 32.717.3.2. apakšpunkts kā vienu no nosacījumiem ārtelpu sporta sacensību norisei nosaka, ka sacensībās nepiedalās sportisti, kas jaunāki par septiņiem gadiem. Pamatojums minētā ierobežojuma noteikšanai iepriekš bija Bērnu tiesību aizsardzības likuma 24. panta sestajā daļā vecākiem vai personai, kuras aprūpē vai uzraudzībā bērns nodots, noteiktais pienākums neatstāt bērnu līdz septiņu gadu vecumam bez pieaugušā vai vismaz 13 gadus vecas personas klātbūtnes. Izvērtējot minētā ierobežojuma samērību, ņemot vērā faktu, ka Noteikumi Nr. 360 neierobežo par septiņiem gadiem jaunāku bērnu tiesības piedalīties sporta treniņos (nodarbībās) ārtelpās, kā arī to, ka sporta izglītības iestādes, sporta klubi un citi sporta sacensību norisē iesaistītās sporta organizācijas nodrošina to sastāvā esošo nepilngadīgo audzēkņu uzraudzību, IZM ieskatā laikā, kamēr 14 dienu kumulatīvais Covid-19 gadījumu skaits uz 100 000 iedzīvotāju nepārsniedz 120, ir pamats atcelt noteikto vecuma ierobežojumu jeb aizliegumu ārtelpu sporta sacensībās piedalīties sportistiem, kas jaunāki par septiņiem gadiem, nemainot pārējās epidemioloģiskās drošības prasības.  Būtiski atzīmēt, ka gadījumā, ja 14 dienu kumulatīvais Covid-19 gadījumu skaits uz 100 000 iedzīvotāju pārsniegs 120, tad attiecībā uz ārtelpu sporta sacensību organizatora juridisko statusu, sportistu vecumu, kā arī ūdens virsmas platības nodrošināšanu peldētapmācības programmās atkal būs piemērojams attiecīgi Noteikumu Nr. 360 32.717.3. apakšpunkta ievaddaļā, 32.717.3.2. apakšpunktā un 32.112. apakšpunktā ietvertais tiesiskais regulējums.  Minētie precizējumi tika atbalstīti arī Starpinstitūciju darbības koordinācijas grupas 2021. gada 13. jūlija sēdē. Ievērojot minēto, Izglītības un zinātnes ministrija ir izstrādājusi Ministru kabineta noteikumu projektu „Grozījumi Ministru kabineta 2020. gada 9. jūnija noteikumos Nr. 360 „Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Noteikumu projekts). |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja Izglītības un zinātnes ministrija. Noteikumu projekta izstrādes procesā notikušas konsultācijas ar Veselības ministriju un sporta nozares organizācijām. Noteikumu projekts izskatīts un atbalstīts Starpinstitūciju darbības koordinācijas grupas 2021. gada 13. jūlija sēdē, atbalstot tā virzību izskatīšanai Ministru kabinetā. |
| 4. | Cita informācija | Noteikumu projekts attiecas uz tūrisma, sporta un brīvā laika politiku (sporta politiku) un veselības politiku (sabiedrības veselības politiku). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz bērnu peldētapmācības progrmamas īstenotājiem un audzēkņiem, kā arī sporta sacensību orgnizatoriem un sporta sacensību dalībniekiem. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam būs pozitīva ietekme uz tautsaimniecību, jo, izpildot Noteikumos Nr. 360 noteiktās epidemioloģiskās drošības prasības, organizētā un kontrolētā veidā sporta sacensības ārtelpās drīkstēs rīkot lielāks personu loks. Tāpat tiks veicināta bērnu peldētapmācības programmu īstenošana. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Noteikumu šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Noteikumu projektu ir informētas sporta nozares organizācijas. |
| 2. | Sabiedrības līdzdalība projekta izstrādē | Noteikumu projekta izstrādes procesā notikušas konsultācijas ar sporta nozares organizācijām, kā arī jautājums izskatīts Starpinstitūciju darbības koordinācijas grupas 2021. gada 13. jūlija sēdē. |
| 3. | Sabiedrības līdzdalības rezultāti | Noteikumu projekts izskatīts un atbalstīts Starpinstitūciju darbības koordinācijas grupas 2021. gada 13. jūlija sēdē, atbalstot tā virzību izskatīšanai Ministru kabinetā. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Izglītības un zinātnes ministrija un sporta nozares organizācijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Izglītības un zinātnes ministre Anita Muižniece

Severs 67047935

edgars.severs@izm.gov.lv